કેટલાક એનાલીસ્ટો ચાલુ વર્ષના આગલા અનુમાનોમાં ઉપર તરફી સુધારો થવાની દલીલ કરી રહ્યા છે, પરંતુ આ આંકડાકીય રીતે સર્જવામાં આવેલ ઉછાળોજ હશે. આ દલીલ એ આશા પર આધારિત છે કે જાન્યુઆરી,૨૦૧૮માં બહાર પડનાર પહેલાં સુધારેલ એસ્ટીમેટો ૨૦૧૬-૧૭ના નોટબંધીવાળા વર્ષના અનુમાનોમાં ઘટાડો કરશે. આને કારણે નીચા બેસની અસર ઉભી થશે અને વર્ષ દર વર્ષનો ગ્રોથ દર, ચાલુ વર્ષે હશે એના કરતા જ્યારે ફેબ્રુઆરીના અંતમાં બીજા એડવાન્સ એસ્ટીમેટ આવશે ત્યારે વધુ સારા દેખાશે. આ અંદાજીત રીતે શક્ય છે, જો વધુ સારી ગુણવત્તા વાળો ડેટા આપણને નોટબાંધીની નકારાત્મક અસર અંગે વધુ માહિતી આપી શકે. જોકે, એ સહેજ પણ આશ્ચર્યજનક નહિ હોય જો વર્ષ ૨૦૧૬-૧૭ અને વર્ષ ૨૦૧૭-૧૮ બંને વર્ષોના અનુમાનોમાં ઘટાડો કરવામાં આવે. ગ્રોથને માપવાના આંકડાકીય રીતને બાજુએ મુકીએ તો અર્થતંત્રની સ્થિતિ માપવાનું સૌથી અગત્યનું પરિબળ –રોકાણ- જીએફસીએફની ગણતરી પ્રમાણે ઘટી રહ્યું છે. ખાનગી અને જાહેર છેવટનો વપરાશ ખર્ચનો ગ્રોથ, બીજા બે અગત્યના પરિબળો, ૨૦૧૭-૧૮માં, વર્ષ દર વર્ષ ઘટવાનું અનુમાન છે. જીડીપીના ભાગ તરીકે જીવીએ ચોક્કસપણે ૨૦૧૧માં ૩૪.૩% હતું ત્યાંથી ઘટીને ૨૯% જેટલું થયું છે.૨૦૦૪-૦૫ થી લઈને ૨૦૧૧-૧૨માં જોવાયો હતો તેટલો ગ્રોથ મેળવવા માટે જરૂરી દરે રોકાણો વધી રહ્યા નથી. કેન્દ્રીય બજેટ ઉપર બિનજરૂરી નાણાકીય અવરોધો નાખ્યા અને ત્રણ વર્ષ થી, રોકાણો વધારવા માટેના પ્રયોગો કરાયા બાદ નરેન્દ્ર મોદી સરકાર પાસે મોકો છે. તેણે રેટિંગ એજન્સીઓની પરવા કાર્ય વગર રોજગાર વધારવા , આજીવિકા સુરક્ષિત કરવા અને અર્થતંત્રમાં ખરીદશક્તિ વધે તે માટે વધુ ખર્ચ કરવો જોઈએ.